Downloaded from YTS.MX
Official YIFY movies site: YTS.MX
Faen...
Mitt navn er Doyle.
Lord Doyle.
En hasardspiller på ville veier.
En gambler med lykkehansker...
...skylt i land på Macao.
Universets gamblinghovedstad.
Miraklenes by.
På grunn som er berget fra havet.
Men jeg tror ikke på mirakler lenger.
Og om få dager vil livet, slik jeg kjenner det, være over.
Pokker...
VENNLIGST IKKE FORSTYRR
- Ingen spilling her hos oss i kveld, lord? - Ikke i kveld, Kai.
Jeg har jo nærmest blakket dem her.
Vinner jeg mer på Royale, blir lønningen din forsinket.
Ordner du en bil?
Beklager så mye, lord Doyle. Alle limousinene våre er visst opptatt.
- Alle? - Skal jeg ringe etter drosje?
Nei da, det er en fin aften. Jeg spaserer.
Kan jeg...?
Hanker jeg inn én storgevinst, vil de prakke limousiner på meg.
Hør med Rainbow Casino, sir. De får kanskje krite der.
Lord Doyle!
FAKTURA
De tårner seg opp, gitt.
Et snarlig oppgjør er i alles interesse.
Selvsagt. Jeg ber bankrådgiveren i London overføre det utestående snarest.
- Lord Doyle... - Men det er lørdag.
Britiske banker er helgestengt, og mandag er en offentlig fridag.
Kundekontakten min er tilbake tirsdag morgen.
Tirsdag ettermiddag i vår tidssone. Greit?
Hele restbeløpet på 352 000,64 Hong Kong dollar
må være betalt innen middag tirsdag, lord Doyle.
Ellers blir jeg nødt til å varsle politiet.
Ved middag på tirsdag.
Du har tre dager på deg.
I Macao er jeg en "gwai lo".
Et fremmed åndevesen.
Bak et usynlighetens slør.
Her eksisterer jeg knapt.
Her kan jeg være hvem enn jeg ønsker å være.
Punto banco baccarat er klodens hurtigste kortspill.
Man kan vinne eller tape millioner i ett enkelt veddemål.
Og oddsen er bare 0,9 % i kasinoets favør.
Prinsen av kortspill kan endre livet ditt på et blunk.
Reglene er enkle.
To kort deles ut nedvendt til spilleren som har bydd høyest.
Beste hånd vinner.
Spillkortene 2–9 har pålydende verdi.
Tiere og bildekort har ingen verdi.
Det høyeste man kan få, er ni.
Ni vinner! Spilleren tar hele potten.
Velkommen til Rainbow. Champagne, sir?
- Ingen billig champagne, bare Cristal. - Skal bli.
De snakker godt kinesisk.
Og jeg røyker kinesiske sigaretter, den dødelige sorten.
Jeg heter Dao Ming.
- Jaha? Lord Doyle her. - Det er en ære å få hilse på Dem, lord.
Har De spilt baccarat før?
En gang eller to. Hovedsakelig i Monte Carlo.
- Hvem er gamla? - Bestemor. Hvis navn ikke nevnes.
Et råskinn.
Mens mannen flyr etter andre, svir hun av pengene hans. Fint for oss.
- Et råskinn? - Hun kan visstnok se ånder.
Får håpe de ikke røper kortene for henne.
Ni vinner.
- Kort prosess. Det er sjarmen. - Ingenting kan måle seg.
- Gwai lo er ute å kjøre. - Det oser uflaks av ham.
Kantonesisken min er rusten. Hva sa hun?
Hun sa "velkommen".
Jeg kan mose bjellene hans med én hånd.
- Lorder har vel god råd? - Kun millionærer spiller med hansker.
Her trengs det milliarder. I dollar. Glem cent og sunn sans...
- Hellet vil snu. - Ikke om åndene står henne bi.
Ånder meg i ræva. Alt bestemor har, er en rik mann. 20 000.
- Tretti. - Trettifem.
Femti.
- Vil du låne? - Låne?
20 000 USD til 15 % rente pluss provisjon.
- Femti tusen til ti. - Tjuefem til tolv.
Avtale.
Faen heller, får han låne? Det kukktrynet der er nederlagsdømt.
Hva sa hun?
At du spiller dårlig.
Det taler jo enda sterkere for å la meg krite.
- Din lånehai. Du vil gå på en smell her. - Det er mitt problem.
- Noe i veien? - Nei.
Barregningen. Gjør opp den, og så ordner vi en kritekonto.
Så klart.
Han kommer til å stikke av.
Eller kan du bestille mer sprudlevann?
Etter en tur på toalettet skal jeg flå henne levende.
Venter du her?
Ja visst.
Takk.
Ikke tillat det! Den kødden kommer ikke tilbake.
Dumme røy.
Han er en fortapt sjel.
Faen...
I dag innledes Festivalen for de hungrende ånder.
Folk fra hele byen har med offergaver
som kastes på bålet for å ære de døde og stille åndenes evige jagen.
Takk.
Hvorfor lånte du ham penger?
- Jeg er lei for det. - Mannen min er død på grunn av deg!
Jeg vil ha mannen min tilbake! Dere drepte ham!
Dao Ming!
Taxi!
Dao Ming!
Hvor skal du?
Du skylder meg 300 for champagne.
Jeg har ikke penger på meg, beklager.
Takk.
Vent. Jeg vil gjerne gjøre noe til gjengjeld.
Hva med middag og en dans?
Vi kan komme til enighet om noe.
Jeg hater gamblere.
Statistisk sett står jeg ved en korsvei.
Jeg kan tape mer, men sannsynlighetsregning taler mot det.
- Sannsynlighetsregning redder ikke deg. - Er ikke livet selv usannsynlig?
Livet er en uransakelig gave.
Jeg har spilt meg inn i dette uføret. Med hjelp kan jeg spille meg ut av det.
Hør, da!
Jeg har hatt utur en stund og har spurt faste långivere, men... rykter sprer seg.
Jeg har havnet i en aldri så liten knipe.
Takk.
Var han en kunde hos dere? Han fyren som hoppet.
Det er ikke din skyld.
Vil man kaste seg ut fra et høybygg, kan man det.
En varig løsning på et forbigående problem.
Du virket så distingvert på kasinoet med de gule hanskene.
Jeg har aldri sett andre gå med hansker på kasino.
Av ypperste merke fra Savile Row. De er lykkehanskene mine.
De har ikke brakt lykke.
Jeg har et forslag. Et som gagner begge...
Ikke interessert.
- La meg fullføre. - Nei.
- Du får halvparten... - Nei, ikke flere lån.
Verken for deg eller andre. Jeg har gitt opp.
Gitt opp hva?
Livet?
Tro du meg, jeg har vært nær ved å kaste inn håndkleet. Mer enn én gang.
Jeg antar at han sto i gjeld, og at du dermed står i gjeld nå.
Ikke at dette raker meg, men det finnes alltid en bedre utvei enn selvmord.
Utlån til en annen som er hekta?
Ikke vær fullt så ovenpå.
Låneformidlere på luksuskasinoer har ren provisjonslønn.
Du lever av lyssky kriting og illegal spilling under bordet.
Bare be meg gå. Ta reperen om du vil. Men ikke lat som om du er bedre enn meg.
Vel er jeg en gwai lo, men jeg har sjel. Den er neppe mer fortapt enn din.
Jeg burde nektet ham å ta opp lån.
Jeg skulle sagt nei, men gjorde ikke det.
- Hva het han? - Jeg har støtt på så mange.
- Dere er alle samme sort. - Ikke jeg.
Hva skiller deg fra dem, sett bort fra at du er lord, da.
- Lykkehanskene mine. - Av ypperste merke fra Savile Row?
Ja.
Det er Festivalen for de hungrende ånder. Om en uke er det Åndenes dag.
Da brennes offergaver til de døde.
Jeg må bort herfra.
Du også.
Hvor da?
Ikke følg etter meg.
Jeg hadde håpet du ville bli værende en stund.
Jeg skal ta en storgevinst.
Og da skal jeg ikke bare betale min gjeld, men din også.
Jeg mener det.
Opp med haka. Sånt noe varer aldri lenge.
Og når jeg håver inn...
Jeg skal ikke glemme deg. Det lover jeg. Og en lord bryter aldri sitt ord.
Jeg har brukt opp alle sjansene mine.
Gjør mer av det.
Hold stø kurs fremover nå. En lord bryter aldri sitt ord.
Hallo.
Hei.
Lord Doyle.
- Unnskyld? - Bare kall meg Freddy.
Å... Takk.
Første besøk i Macao?
- Hva? - Første reise til Macao?
Ja. Hva med deg?
- Nei, jeg er litt til og fra. - Så spennende.
Jeg vil nødig være ufin, men det er fint om du sletter bildet.
- Hva? - Det du tok av meg i heisen.
- Selfien? - Ja. Som jeg kom med på.
- Å, det slo meg ikke. - Jeg kvir meg for å be om dette.
Saken er bare at privatlivets fred... er viktig for meg.
Hvorfor det?
- Hvorfor? - Ja, altså, du er vel ikke på rømmen?
Nei da, det er ingenting mystifistisk ved det.
Ekte storgamblere liker bare å ligge lavt. Lav profil er vår kodeks.
- Å, sier du det? - Ja.
For du ser faktisk ut... Om jeg får si det...
Så er du litt spradebasseaktig til å være en på rømmen.
- Jeg fikk ikke navnet. - Betty.
- Hva mer? - Grayson.
Ålreit, Betty Grayson...
- Hvem er du? Hva vil du ha? - Det vet du.
- Penger? - Rettferdighet.
Greit. Lån meg 500 dollar, så skal du få rettferdighet i fleng.
- Lord Doyle, du er en artig skrue. - Det er vilkårene for et bilde.
- Vilkår? - Ja.
Du dreit deg ut i heisen, jeg fersket deg og du smatt unna.
Nå siler svetten mens du kjøper deg tid ved å spille turist på pakkereise.
Du håper på å få tatt et nytt bilde av meg
som du kan sende til det lusne private etterforskningsbyrået
som har sendt deg på et eller annet jævla oppdrag.
Ordren er vel å true meg.
Men ingen får ta bilder på kasinoer. Så du får ikke bilde av meg uten å betale.
Kom an, Betty. Stig ned fra din høye hest og lang over 500 dollar nå.
Pengelens, eller hva?
Mr. Reilly...
Unnskyld meg...
- Faen! - Reilly!
Jeg har fått has på bedre menn enn deg i bransjen.
Få vesken min.
- Hvor i helsike er telefonen min? - Få 500 først.
- Få telefonen. - Først penger, så bilde.
Takk.
Hva med telefonen min?
- Vi hadde en avtale. - Bildet mitt er verdt mer enn 500.
Len deg tilbake og la deg forbløffe når jeg forvandler denne til 10 000.
Se og lær, Betty.
- Her, la meg være i fred. - Vi inngikk en avtale.
Dette tilsvarer 10 000 amerikanske dollar. Ta imot.
- Det går ikke. - Jo visst. Du har ikke råd til å la være.
Dette er vinterhagen du ønsker deg, ferie i Karibia, nytt kjøkken,
presentable klær.
Du hadde aldri til hensikt å gi meg mobilen, du?
Er ikke dette bedre?
Alle er ikke som deg!
Vent litt!
Helvete heller...
Ja, jeg har begått feil oppigjennom, ok? Hvem har vel ikke det?
Men saken er at jeg prøver å starte på ny frisk.
Hva enn du måtte tro, er jeg ingen forbryter.
Du har stjålet en betydelig sum fra klienten vår.
At du åpenbart er spilleavhengig, er ingen unnskyldning.
Jeg er ikke spilleavhengig. Ok?
Hva med middag og en dans? Vi kan kanskje komme til enighet om noe.
Hva behager?
Jeg ber deg ut på dans, Betty.
Hvordan våger du?
- Lev litt! - Drit og dra!
Ta nå i det minste de 500 jeg skylder deg.
Behold dem. Du taper dem uansett i neste runde med baccarat.
Forbanna gamblere...
Faen...
Helt mistet "puffen"?
Mulig det, men ballene har jeg intakt.
Ja da. Enn så lenge.
Ni igjen fra Bestemor.
Ikke lykkebringende likevel?
Jeg må...
Jeg må komme meg hjem.
Dao Ming!
Hvor har du vært? Hvor...
Spiller har fire.
Bank har åtte.
Gwai lo har tapt alt.
Mr. Reilly?
Som du åpenbart har skjønt,
er Strick & Garland et britiskbasert formuesforvaltningsselskap.
De mistror politiet og hyret oss, Huntsworth privatetterforskning,
til å spore opp en viss Mr. Reilly i samband med et tyveri av 957 000 pund
fra en klientkonto i Storbritannia.
PRIVATETTERFORSKER
- Cynthia? - Blithe.
Betty var bedre.
Sporet døde hen i Manila.
Jaha? Så... spennende.
Ikke flere triks nå, Mr. Reilly.
Denne kom nå nettopp.
- Hva er dette? - Det vet du utmerket vel.
En kopi av en fersk dødsattest.
Det vet du fordi den er din. Eller den foregis å være det.
Den ble innhentet fra en filippinsk embetsmann i Manila, mot betaling.
Skjønner. Og jeg ligner altså på denne døde fyren. Mr. ...?
- Reilly. - Reilly.
Jeg har fått fullmakt til å gi deg et tilbud.
Enten må det stjålne beløpet være tilbake på Strick & Garlands konto innen et døgn,
ellers så blir du deportert til Storbritannia og tiltalt.
Deportert?
Jeg har bildet jeg tok...
Når fakta er sjekket, vil våre folk i London sende saken din til politiet.
Med mindre du samarbeider, da.
Du har 24 timer på deg, Mr. Reilly.
Trives du i jobben?
Hardt arbeid, og likevel sitter du igjen med billigsko og nitrist statlig pensjon.
Ikke rare livet, vel?
Du stjal fra en hjelpeløs gammel kvinne.
- En kvalmende rik dame, så selvsentrert... - Hun tiltrodde deg verdipapirene sine.
Ha meg unnskyldt, Mr. Reilly,
men i mine øyne er du en forbryter, tvers igjennom.
Og hva verre er, en mann med et barnslig overmot
som har ledet ham langt ut i fortapelsen.
Er det det du ser?
Det "lord Doyle"-opplegget ditt...
Det er patetisk.
Det er nedrig og amatøraktig.
"Doyle"?
Det er ikke engang et fjongt navn. Du har ikke fått til det engang.
Du har frist til i morgen klokken tolv.
Dao Ming?
Dao Ming!
Jeg trenger hjelp.
Lippett!
- Sir! - Slipp meg forbi!
- Lippett! - Sir!
Lippett! Ikke rør meg! Slipp meg forbi!
- Ta deg et glass, du lager en scene. - Jeg må ut av Macao.
- Fergen til Hongkong går om tre timer. - Du rekker en skarp en.
Du skylder meg 8000. Ikke si imot, bare bla opp.
- Hva har skjedd? - Nå!
Ja vel, ja vel... Her.
- Bare 2000? - Det er alt jeg har.
- Hvordan betaler du for jentene? - På krita.
Ro deg ned, så river jeg i et glass.
Jeg trenger alt.
Gi deg. En middag og en dans? Vi kan komme til enighet om noe.
Det er min replikk, din jævel! Ikke kødd!
Herregud, ro deg ned. Du ser gyselig ut.
Du kvikner nok til av god mat og noen glass med fin douro.
Jeg kan betale.
Kom igjen. Et siste sprell. Jeg spanderer.
Hva er i veien? Du er ikke syk, vel?
Du er ikke rustet for dette, Reilly.
Du har undervurdert den engelske overklassens råskap.
Det ligger generasjoner med drap og renkespill bak herskapshusene våre.
Og rådyre kostskoler forsterker det medfødte anlegget
ved å skolere oss til å bli fullkomne drittsekker.
Hva sa du?
Unnskyld?
Du kalte meg Reilly. Hvordan vet du hva jeg heter?
Det er du som har fortalt etterforskningsbyrået hvor jeg er.
Du anga meg, for faen.
Ja, jeg måtte dessverre blidgjøre henne med noe.
Betalte hun deg? Tilbød hun penger?
Straffrihet.
Jeg har egne spor som må viskes ut, kamerat.
Vær glad jeg ikke utpresser deg selv.
Det er et kinesisk uttrykk:
"Hinsides skam."
Jeg er hinsides skam, Reilly.
Du burde prøve det.
Skjønt det spørs om det er noe for deg.
Innerst inne er du en grei arbeiderklassegutt fra Irland
som virkelig har tatt seg vann over hodet.
Hva skal du gjøre?
Jeg vet ikke.
Gud forby at du gjør noe overilt. Vi har jo alle vurdert det.
Selvmord.
Selv jeg, tro det eller ei.
Du har vel hørt den om gambleren som våkner opp etter døden?
Han våkner til på et storslått kasino.
Champagne på is, jenter overalt, vinnerhender på løpende bånd.
Ute av stand til å tape.
Så sier han til sidemannen:
"Jeg trodde ikke jeg skulle til himmelen, men til et visst annet sted."
Sidemannen sier så...
"Dette er det andre stedet."
Opp med humøret.
Man går raskere til grunne av å vinne enn av å tape.
Du har blakket meg, kamerat.
Du må nok ta regningen her.
Neste anløp er Hongkong havn. Dette er siste stopp.
Alle bes forlate fergen.
- Unnskyld, får jeg en buck's fizz til? - Ja visst.
Takk.
Vil De ha regningen, sir?
- Kaviar og blinyer, takk. - Skal bli, sir.
Faen.
Unnskyld, hva er klokken?
Klokken er tolv.
Ønsker De å betale, sir?
Ikke ennå. Jeg vil gjerne ha en...
En vodka martini med sitrussnurr og litt angostura. Bare bitte litt.
Sir, De må nesten gjøre opp regningen før De bestiller mer.
- Må jeg? - Ja, sir.
Kan ikke du komme med vodkaen, og så betaler jeg alt da?
- Det går nok ikke, sir. - Hvorfor ikke?
Beklager så mye, sir.
Jeg skjønner.
Alt i orden, sir?
- Tar dere kort? - Ja.
Hei.
Si at det er deg.
Jeg trodde...
Jeg trodde aldri jeg skulle få se deg igjen.
Ter en lord seg slik?
Kanskje hvis det er en lord som har glemt lommeboken.
Eller som skyr trivielle utgifter som en barregning.
- Jeg må ha glemt pengene i Macao. - Så dumt av deg.
- Jeg kan gjøre sånt. - Å?
- Ja, jeg er glemsk av meg. - Jeg skjønner.
Hva gjør du her? Makan til sammentreff.
Det er ikke et sammentreff.
Du er brennhet.
Hva ville du sagt om jeg...
Hvis jeg sa at jeg...
faktisk har et...
hjerteinfarkt?
- Hei. - Hei.
Hvordan kom jeg meg hit?
Jeg tok deg med fra legevakten. Du har sovet i to døgn.
Herregud... Hvilken dag er det i dag?
Torsdag.
- Faen, jeg må dra. - Hvor da?
Til Macao.
Jeg er to dager for sent ute. Betaler jeg ikke, blir jeg arrestert.
Drar du tilbake nå, dør du.
- Hva mener du? - Gamblingen kostet deg nesten livet.
- Jeg advarte deg, men du ville ikke høre. - Jeg jo ikke død ennå.
Nei, men snart, om du turer på.
Er det mulig å få en dry martini?
Det er arvelig.
Hva da?
Den vesle tilbøyeligheten til spilling som du nevnte.
Det og drikkingen er nedarvet fra menn gjennom mange slektsledd.
Har du arvet de gule hanskene fra forfedrene også?
Jeg så at de er lagd i Kina, ikke Savile Row.
Hva er dette her? Et underholdningsnummer?
- En test. - Hva slags test da?
Vent og se.
Kom igjen, hopp uti!
Vi kan ha en lek.
Vi får stille ett spørsmål hver.
Og svarene må være sannheten.
Sannheten?
Hva er det du flykter fra?
Jeg stjal mye penger fra en rik gammel dame.
Og...
Jeg flykter fra sannheten.
Jeg er ikke bare spillegal, men også en løgner og tyv.
En bedrager.
Det har jeg aldri erkjent før.
Jeg skulle så gjerne for én gangs skyld...
Bare for én gangs skyld...
vært fri for skam.
Ok.
Min tur.
Hvorfor hjelper du meg?
Fordi du og jeg...
er like.
I landsbyen jeg vokste opp i...
...var det å få en jente, ansett som uflaks.
Så da jeg ble gammel nok,
stjal jeg penger fra foreldrene mine
så jeg kunne stikke hjemmefra og få et bedre liv.
En uke senere døde far av hjertesorg.
Jeg jobbet og jobbet,
og hver bidige dag la jeg av litt penger.
Jeg tenkte at dersom jeg sparte nok til å kunne forandre mors tilværelse for godt,
så ville hun tilgi meg.
Men hun sendte pengene tilbake.
Har du hørt om buddhismens helvete?
- Naraka. - De hungrende ånders rike.
Der havner de som lar seg styre av grådighet.
De har diger munn og tynn hals.
Hvor mye de enn spiser eller drikker, så blir de aldri mettet.
Tror du vi er på vei dit?
Det er ikke for sent for deg.
Det må et mirakel til for å endre en som meg.
Dao Ming?
Ok...
Ni vinner.
- Takk. - Ha det.
- Lord Doyle. - Ja.
- Du har overskredet fristen. - Beklager.
- Med fire dager. - Jeg ble oppholdt av en venn.
Beklager å måtte meddele...
Her er alt. 353 000 Hong Kong dollar. Behold de overskytende slantene.
Tell i vei.
Få champagne til rommet.
- Beklager eventuelle misforstå... - Da sier vi en Dom Pérignon årgang 1990.
Jeg hater faen meg champagne.
Det er ikke for sent for deg.
Aner du hvor statistisk usannsynlig det er å få sju niere på rad?
Sjansen for å få kron etter å ha fått fem kron på rad, er fortsatt 50-50.
Sju hender med ni er helt uten sidestykke.
Jeg kan ikke noe for at jeg har flaks.
Det er ikke flaks.
Og beklageligvis kan vi bevise dette, lord Doyle.
- Anklages jeg for juks? - En i staben så overvåkningsopptak av deg.
Han bedyret at han så en skikkelse bak deg.
- En skikkelse? - Han bedyret så.
- Og mange av kollegene tror på ham. - Hva i all verden fabler du om?
Ifølge toppledelsen er det en ånd knyttet til deg.
En...?
- Hva? - Det skal ha vært andre tilfeller.
Jeg ber deg la være å spille på vårt kasino fremover.
- Jeg vil se det opptaket. - Det går dessverre ikke.
- Du serverer en spøkelseshistorie, Alfred. - Mine partnere og ansatte er overtroiske.
Beklager, men sånn er det bare.
Selskapets syn på saken er klart og tydelig.
Du er ikke lenger ønsket her.
Da vil jeg legge igjen penger et annet sted.
- Eller noe annet sted i Macao. - Unnskyld, hva sa du?
Alle Macaos kasinoer har fått navnet ditt og et bilde av deg.
De er blitt bedt om å varsle politiet.
Trosser du dette, blir du arrestert.
Vi vet begge hva dette skyldes. Dere tåler ikke en vinner.
I det heldige hjørnet, gwai lo?
Er du omsider hinsides skam, Reilly?
Det er ikke for sent for deg.
Alfred, jeg må få spille én hånd til.
Åtte millioner Hong Kong dollar for én hånd baccarat kan du da umulig avslå.
Taper jeg, finnes det jo ikke noen ånd. Vinner jeg, forlater jeg Macao for godt.
Dere kommer godt ut av det uansett. Jeg må få spille!
Alt sammen.
Reilly!
Hva i helvete holder du på med?
- Beløpet du stjal, skulle vært overført. - Hør her...
Spar meg. Vinnerlykken din er overalt i sosiale medier.
Du har fått nok slakk nå, jeg ringer politiet.
Jeg har bare trekvart av gjeldsbeløpet, og jeg har stjålet fra andre i tillegg.
Ringer du politiet nå, får dere ikke det dere trenger.
Så bare...
La meg få spille én hånd til.
Så kan jeg betale det jeg skylder dere og alle andre. Ok?
Jeg har sverget på å gjøre opp all gjeld. En lord bryter aldri sitt ord.
- Sløyf "lord"-våset. Få det du har. - Cynthia, hør på meg!
Vi to vokste opp på grå, regnfulle øyer, i hjem med trange kår.
Og vi har spist mer enn vår skjerv av klumpete potetstappe
og hatt vår skjerv av trøstesløse dager i utkantstrøk.
Vi har tatt vidt forskjellige valg i livet, ja visst...
Men begges valg har ledet oss hit.
Hva snakker du om?
Vi har muligheten til...
Vi kan endre hverandres skjebne.
Du er vel ikke full?
Jeg skal vinne mer på én hånd i baccarat enn noe annet menneske har gjort.
Hva du gjør med Strick & Garlands penger, er helt og holdent opp til deg.
Men du burde dra til Manila, fingere egen død til prisen av et billig hotellrom
og oppfylle dine villeste drømmer.
Du er en dårlig mann, Mr. Reilly.
- Vi ses i dansesalen. - Unnskyld?
Jeg ber deg opp til dans.
Betty...
- Cristal, sir. - Takk.
Sigar, lord Doyle?
Lord Doyle, en herre her vil spille mot deg.
Prins Lorenzo de Firenze, nylig ankommet med fly fra Monte Carlo.
Går De med på det?
Lord Doyle.
Deres Høyhet.
Det sies at De har hellet med Dem.
- Alle kan ha en heldig stund. - Å, her har vi en vis mann.
Er De så heldig at De tør satse alt på én hånd?
Noe annet hadde jeg ikke forventet.
Da matcher jeg innsatsen din.
Toer og nier.
Modulo ten.
Sum over ti gir et fratrekk på ti. Doyle står med én.
Dermed kan han få et nytt kort.
Prins Lorenzo de Firenze får sju.
Åtter.
Til sammen gir det ni.
Lord Doyle vinner.
Får jeg spørre om hva du vil bruke dem på?
Jeg skal gjøre opp all gjeld.
Tror du på mirakler?
Ja, fra nå av.
957 000 pund i Hong Kong dollar, i henhold til kursen i morges klokken 10.
Hva er haken?
Det er ingen.
Ikke kødd med meg, Reilly. Er det forstått?
Hva enn slags piss, lureri eller billig selgerpjatt dette er,
bør du ikke kødde med meg.
Du får 50 000 selv. Det er ikke bestikkelse.
Men en gave.
Lev litt.
Reilly...
Ja?
Hva blir det til med dansen?
Du klarte det, lord Doyle!
Takk, Kai. Som sagt trengte jeg bare én storgevinst.
Jeg visste hva du var god for, sir. Limousinen venter.
Takk.
Hvor skal vi, lord Doyle?
Til Rainbow, takk.
Jeg hater faen meg sigarer.
Jeg har ventet på deg, min herre.
Jeg visste du ikke ville klare å motstå et siste veddemål.
- Jeg kom ikke hit for å spille. - Nonsens. Dette er et kasino.
Du, hva med et tilleggsspill?
Three card six.
- Du mener ikke alvor. - Dødelig alvor.
I Three card six er jo oddsen 1:100. Hvis jeg vinner, må du...
Da skylder du meg...
Jeg har veldig dype lommer.
Du kom hit med fem vesker og kan dra med fem hundre.
Slå deg ned.
Gi ham kald champagne og en ordentlig sigar.
Jeg er ferdig med å gamble.
Sludder.
For godt.
Hva gjør du her om du ikke skal gamble?
Jeg skal treffe Dao Ming.
- Dao Ming jobber ikke her lenger. - Hvor kan jeg finne henne?
Det kan du ikke.
Hun er død.
Hun er hva?
Hun druknet seg.
Har hun druknet seg?
Første kveld under feiringen av de hungrende ånder. Ved tempelet.
Det kan hun ikke ha gjort. Det er umulig.
Jeg var sammen med henne hele natten.
Jeg er lei for det. Det er sant.
Sakene hennes er sendt tilbake til Kina.
Det fantes ikke midler til å dekke kremasjon engang.
Du...
Jeg så henne. Jeg var...
Jeg var sammen med henne. Altså, jeg var... sammen med henne.
Hva sier du til tilleggsspillet?
Alt på én hånd?
Nei.
Disse pengene er til henne.
Dao Ming!
Dao Ming?
Dao Ming!
BASERT PÅ LAWRENCE OSBORNES ROMAN
Tekst: Dario Kverme Birhane